b'\n_START_ARTICLE_\nMatija Rant\n_START_SECTION_\n\xc5\xbdivljenje in delo\n_START_PARAGRAPH_\nPrve izobrazbe je bil dele\xc5\xbeen v doma\xc4\x8dem kraju, pripravnico pa je kon\xc4\x8dal v Idriji. Bil je pomo\xc5\xbeni u\xc4\x8ditelj v Dobrepoljah, na Bledu, v Gorjah, stalni u\xc4\x8ditelj v Gorjah, Trnovem pri Ilirski Bistrici, \xc5\xa0turiju, Premu in Dobrovi, kjer je vstopil v pokoj leta 1905._NEWLINE_Bil je priznan \xc4\x8debelar in sadjar. Pisal je \xc4\x8dlanke gospodarske vsebine v Novicah in Kmetovalcu. Pisal je tudi v U\xc4\x8diteljski tovari\xc5\xa1 in Zgodnjo Danico._NEWLINE_Leta 1883 je izdal knjigo Opis najnavadnejih, sadjereji \xc5\xa1kodljivih mr\xc4\x8desov (COBISS), leto kasneje je iz\xc5\xa1el tudi nem\xc5\xa1ki prevod dela (Beschreibung der gew\xc3\xb6nlichsten, der Obstzucht sch\xc3\xa4dlichen Insekten) (COBISS)_NEWLINE_Kot sadjar je bil odlikovan leta 1882 z diplomo Kranjske kmetijske dru\xc5\xbebe, leta 1884 od \xc4\x8cebelarskega in sadjarskega dru\xc5\xa1tva, 1888 ob razstavi kmetijske dru\xc5\xbebe z veliko kolajno in 2 cekinoma, leta 1905 pa izvoljen za \xc4\x8dastnega ob\xc4\x8dana Dobrove pri Ljubljani.'